hy hy hy hy hy hy hy hy hy hy hy hy hy hy hy hy cs hy hy hy it hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy cs hy hy hy it hy hy hy hy hy hy hy hy hy hy hy hy it en fr hy es en es en hy hy hy hy hy hy hy hy hy hy hy hy hy hy hy hy hy az hy es en es en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy
Ինչպես Նիկոլը սպանեց ներկա և ստորացնում է ապագա սերնդին - Ազգ
Welcome! մուտք գործել Ձեր հաշիվը
Մոռացե՞լ եք Ձեր գաղտնաբառը։ Օգնություն
ա գաղտնաբառը կլինի էլեկտրոնային փոստով ձեզ.
Նիկոլը,չբավարարվելովներկասերնդիսպանությամբ, անցելէհաջորդսերունդներիստորացմանը։ Նրա բազմաթիվ քայլեր, գործողություններ և, առավել ևս, հայտարարություններ, ՀՀ-ի, Արցախի ու հայ ազգի ներկան դժոխքի վերածելուց զատ, միտված են ապագային:
Թշնամին, լավագույնս հաշվարկելով Փաշինյանի նպաստավոր գոյության ու ազգադավ գործունեության ժամանակաշրջանը երկարացնելու օգտակար գործողության գործակիցը, դեռևս խորամանկորեն չի օգտագործում ՀՀ ղեկավարի կողմից իրեն նվիրաբերված հնարավորությունները: Թշնամին դեռ ամբարում է դրանք: Ադրբեջանը դեռ սպասում է, քանի որ իր հաղթաթղթերի օրավուր ավելացման համար գոնե այս փուլում ոչինչ չի ծախսում (եթե, իհարկե, հավատանք, որ Նիկոլը սովորական ազգադավ է, այլ ոչ՝ թշնամու կողմից կաշառված ստահակ):
Թշնամին և՛ Արցախի դեմ, և՛ ՀՀ-ի դեմ առայժմ գրեթե ոչինչ չի ձեռնարկում: Այսինքն՝ այն, ինչ կարող է իրագործել Նիկոլի կողմից նվիրված խաղաթղթերով, դեռևս չի անում: Ալիևի ընթացիկ և ցուցադրական հոխորտանքները կամ գերիներին պատանդ պահելը Ադրբեջանի՝ Նիկոլի կողմից նվիրաբերվող իրական հնարավորությունների ու նախագծվող գործողությունների այսբերգի երևացող մասն են միայն: Դրա դավադիր, մահաբեր և չերևացող մասը  հայ հասարակությանը դեռ ի ցույց չի դրվում:
Եվ դա շատ բնական է. ինչո՞ւ պետք է այժմ ցույց տալ: Ադրբեջանը ոչ միայն առայժմ չի օգտագործում, այլև ինչ-որ տեղ թաքցնում է իր ամբարվող հնարավորությունները, այն լծակները, որոնք ամեն օր ստանում է, քանի որ՝
— չի ցանկանում կրճատել Ադրբեջանին ամեն օր թանկ նվերներ մատուցող Նիկոլ-վարչապետի պաշտոնավարման շրջանը՝ ակնկալելով ապագայում իր համար հույժ կարևորություն ներկայացնող, այն է՝ «հեռանկարային» նորանոր հայտարարություններ, քայլեր կամ գործողություններ,
— թե՛ ռազմավարական, թե՛ մարտավարական ու ռազմական իմաստով ամրանում է ինչպես Արցախի՝ իր նվաճած (կամ Փաշինյանի կողմից վաճառված) շրջաններում, այնպես էլ ՀՀ-ի արևելյան սահմաններին հարող հատվածներում (Վարդենիսի, Ջերմուկի հատվածներում, Սյունիքի մարզի ողջ երկայնքով, վերահսկում է Կապանն ու քաղաքի օդանավակայանը, Գորիս-Կապան ավտոմայրուղին և այլն),
— չնչին ուժ վատնելով կամ պարզապես դատարկ շանտաժների դիմաց պարբերաբար ստանում է ռազմավարական նշանակության նոր տարածքներ կամ օբյեկտներ՝ ինչպես Արցախից, այնպես էլ՝ ՀՀ-ից՝ բնականաբար, ստանալով նաև այնտեղ ամրանալու հնարավորություններ,
— Արցախի գրաված շրջաններում սեփական ջախջախված կամ հոգնատանջ զորքերի փոխարեն տեղակայում է թուրքական հզոր սպառազինությամբ և պատրաստված մարդուժով հագեցած զորախմբեր, մարտական տեխնիկա, ՀՕՊ համակարգեր, այլևայլ գերհզոր զինատեսակներ, ինչի շնորհիվ մեծապես դժվարանալու է այդ տարածքների վերստին ազատագրումը, Արցախի ու ՀՀ անվտանգության ապահովումը,
— գրավված ծայր հարավային շրջաններում, Թուրքիայի ակտիվ ներգրավմամբ, կառուցում է նոր հաղորդակցուղիներ (ավտոմայրուղի, երկաթուղի ևն), Ֆիզուլու շրջանում՝ օդանավակայան, Ֆիզուլի-Շուշի մայրուղին, որոնցով իսպառ շրջափակում է ՀՀ-ն, իսկ Արցախի հայաբնակ հատվածին՝ զրկում գործոն լինելու հնարավորությունից:
Տարիներ, նույնիսկ տասնամյակներ ու դար անց հայ ազգի ներկայացուցիչների երեսին թուրքերը շպրտելու են Նիկոլ-դավաճան-տգետի հայտարարությունները՝ ասելով, որ՝ ձեր ժողովրդի 70 % քվեով իշխանություն ստանձնած ղեկավարը խոստովանել է, որ հողերը օկուպացված էին, Շուշին՝ ադրբեջանական, իսկ Ալիեւը կիրթ ու կառուցողական նախագահ էր։ Նրանք ապագա սերունդների դեմքին շպրտելու են, որ, ըստ Նիկոլի, անկախ Հայաստանի ղեկավարները հանցագործներ էին, իսկ Ալիեւի ընտանիքը՝ արդարության մարտիկ։
Նիկոլն այսօր անում է վկայություններ, որոնք շատ ծանր ու շատ թանկ են նստելու ապագա սերունդների վրա։
Եվ եթե չկորցնենք հայրենիքը, իսկ մեր զավակներն ու թոռները փորձեն վերականգնել մեր ազգային իրավունքները, ապա առաջին հարցը, որն առաջանալու է նրանց մոտ, լինելու է հետևյալը. «Լավ, ասենք՝ Նիկոլը տգետ էր ու դավաճան, բա այդ ամենը հանդուրժող ժողովուրդն ի՞նչ էր մտածում»։
Նիկոլը հինը վարկաբեկեց, ներկան սպանեց, այժմ էլ կործանում է ապագան ու ստորացնում գալիք սերնդին…
Նախորդ հոդվածըՀայաստանի դեմ աշխատող քարոզչության մասին․ 7or.am
Հաջորդ հոդվածըՍիրիայի ՀՕՊ-ը հետ է մղել Իսրայելի հարձակումը Համայի տարածքում
ՀԱՐԱԿԻՑ ՀՈԴՎԱԾՆԵՐԱՎԵԼԻ ՇԱՏ ՀԵՂԻՆԱԿԻ
Բերդ համայնքում հաղթում է կալանավորված ընդդիմադիր թեկնածուն
ՔՊ-ն, ի դեմս Կարեն Համբարձումյանի, Սիսիանում ստիպում է ընդդիմադիր թեկնածուներին ինքնաբացարկ հայտնել. Իոաննիսյան
Բերդ համայնքում հաղթում է կալանավորված ընդդիմադիր թեկնածուն
Նաիր Յան - 26/09/2022
Նաիր Յան - 26/09/2022
ՔՊ-ն, ի դեմս Կարեն Համբարձումյանի, Սիսիանում ստիպում է ընդդիմադիր թեկնածուներին ինքնաբացարկ հայտնել. Իոաննիսյան
Նաիր Յան - 25/09/2022
Տաշիրում «Քաղաքացիական պայմանագիրը» պարտվել է
Նաիր Յան - 25/09/2022
Իշխանասարում հաղթել է «Քաղաքացիական պայմանագիրը»
Նաիր Յան - 25/09/2022
ՏԻՄ ընտրությունների մասնակիցների թվերն ու տոկոսները
Նաիր Յան - 25/09/2022
Նաիր Յան - 25/09/2022
Ես քեզ բերողի ու խաղացնողների հերն եմ անիծել․ Մի արի Հայաստան, Նիկոլ․ քո գալով...
Նաիր Յան - 25/09/2022
Հարցը հայ ազգի թշնամի Նիկոլ Վովայի Փաշինյանն է, ով Աղավնոն բանավոր կամ գաղտնի համաձայնությամբ...
Նաիր Յան - 25/09/2022
Արդարադատության նախարարությունն ազգությամբ քուրդ Աթիլա Չիչեքին և Հուսեյին Յըլդրըմին չի փոխանցել Թուրքիային․ ԱՆ պատասխանը՝...
Նաիր Յան - 25/09/2022
"Վահան Թեքեյան" Սոցիալ-Մշակութային Հիմնադրամ
Բոլոր իրավունքները պաշտպանված են։
Կայքի նյութերը տարածելիս հղումը կայքին պարտադիր է։
կապվել մեզ հետ: info@azg.am
© AZG-2022։ Կայքը պատրաստել է Vavati Group ընկերությունը